**Gama iubirii**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doresc ardent să mă iubeşti

Revăd în minte întâlnirea,

Mi-e teamă că mă amăgeşti,

Farmec prinde-nchipuirea.

Sol al primăverii vieţii

La-ntâlnire ai venit,

Sincer, totul mă incită

Doamne, sunt îndrăgostită!

Dorinţa ta mă înfioară,

Simţurile-s în alertă,

Lacul - luna oglindeşte,

Solitudinea-i incertă.

False note, păsări cântă,

Mierle ies de prin zăvoi,

Repetând le ţin isonul

Doi simpatici piţigoi.

Doamne, simt că o iubesc!

Mi-e-ndeajuns să o privesc,

Solia din astă seară,

Dorinţa-mi aprinde iară.

Doamnă a inimii mele,

Solidară-n clipe grele,

Mie, cred că-mi eşti sortită,

Doamnă, fii a mea iubită!

Gama - pe verticală: Do, Re, Mi, Fa, Sol, La, Si, Do - Do, Si, La, Sol, Fa, Mi, Re, Do;

Arpegiu - pe verticală: Do, Mi, Sol, Do - Do, Sol, Mi, Do.